da en da nl ca da da de es da da da da da da da da da nn da da da de de da da da de sv da da en da da de da en da da da de da da da da da da da da da da da da da nl da en da da es nl da
Energistyrelsen inviterer til interessentmøde for branchen og potentielle bydere om det kommende Power-to-X-udbud | Energistyrelsen
26.8.2022 08:59:22 CEST | Energistyrelsen
Energistyrelsen afholder interessentmøde om det kommende Power-to-X-udbud onsdag den 14. september 2022. Her vil Energistyrelsen fortælle om tidsplan, proces og rammerne for udbuddet til branchen og potentielle bydere.
Det blev besluttet med klimaaftalen fra 22. juni 2020 samt aftale fra 15. marts 2022 om udvikling og fremme af brint og grønne brændstoffer, at der skal etableres en tilskudsordning til Power-to-X med et samlet budget på 1,25 milliarder kroner. Tilskuddet skal ydes som driftsstøtte og betales pr. produceret mængde grøn brint over en 10-årig periode. Energistyrelsen inviterer derfor til interessentmøde om det kommende Power-to-X udbud.
På mødet vil Energistyrelsen præsentere rammen for udbuddet samt de foreløbige udbudsbetingelser for at kunne byde på PtX-udbuddet. På mødet vil det også være muligt for branchen og potentielle bydere at stille spørgsmål eller komme med kommentarer til udbudsbetingelserne. Energistyrelsen kan, såfremt styrelsen finder det relevant, efterfølgende justere udbudsbetingelserne frem mod åbning af udbuddet. Formålet er at optimere udbudsmaterialet for i sidste ende at opnå så gode bud som muligt.
Interessentmødet vil som udgangspunkt have fokus på:
Tidsplan for udbuddet og processen frem mod åbning af udbuddet
Rammer og betingelser for udbuddet
Energistyrelsen afholder interessentmøde onsdag d. 14. september kl. 11:30-13:30 på Carsten Niebuhrs Gade 43, 1577 København V. Forud for mødet kan de foreløbige udbudsbetingelser findes på Energistyrelsens hjemmeside her
Tilmelding til interessentmødet sendes til Laura Bøgebjerg Poulsen lbpn@ens.dk senest 6. september 2022.
Deltagerne i interessentmødet har mulighed for at indsende skriftlige besvarelser og bemærkninger til Energistyrelsen indtil den 30. september 2022.
Projektleder Stine Sandermann Justesen, mail: ssmj@ens.dk, tlf: 3395 1225
Tlf:+45 33 95 09 06lrsn@ens.dk
Tlf:+45 25 13 78 46tfh@ens.dk
Carsten Niebuhrs Gade 43
33 92 67 00https://ens.dk/
I Energistyrelsen gør vi en forskel hver dag. I Danmark og i lande verden over. Vores vision om at opnå et klimaneutralt samfund i vækst og balance er den største opgave, vi skal være med til at løse. Vi ved, at vi skal tænke ambitiøst, og vi ved, at vi skal tænke nyt. Vores mål er en klog, grøn omstilling, hvor Danmark går foran, og danske erfaringer anvendes globalt. Hvor grønne løsninger, sikker og effektiv forsyning og økonomi tænkes sammen.
Følg pressemeddelelser fra Energistyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energistyrelsen
Energistyrelsen opfordrer danske arbejdspladser til at spare på energien5.10.2022 09:12:56 CEST | Pressemeddelelse
Med vinteren for døren og pressede forsyningskæder i hele Europa er det vigtigt, at de danske arbejdspladser også bidrager til at spare på energien. Sådan lyder opfordringen fra Energistyrelsen, der med en ny kampagneindsats vil gøre det nemmere for arbejdspladserne at nedbringe energiforbruget.
Energistyrelsen har modtaget to ansøgninger til Danmarks første udbud af tilladelser til lagring af CO24.10.2022 16:00:13 CEST | Pressemeddelelse
Energistyrelsen igangsatte den 15. august 2022 første udbud af tilladelser af lagring af CO2 i den danske undergrund i Nordsøen. Ved ansøgningsfristens udløb har Energistyrelsen modtaget to ansøgninger.
Erhvervspuljen modtog rekordmange ansøgninger3.10.2022 14:08:38 CEST | Nyhed
Ved den seneste åbning af Erhvervspuljen blev der ansøgt om tilskud til 449 grønne, energibesparende projekter fra danske virksomheder.
Energistyrelsen igangsætter høring om bekendtgørelsesudkast til den supplerende ansøgningsrunde for varmechecken3.10.2022 10:59:52 CEST | Nyhed
I dag sender Energistyrelsen et bekendtgørelsesudkast i høring om den annoncerede opfølgende ansøgningsrunde for varmechecken. Høringssvar skal sendes til Energistyrelsen senest den 28. oktober 2022.
Energistyrelsen genbesøger sager om planlagt lukning af kulkraftværker1.10.2022 11:22:21 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. På den baggrund genbesøger Energistyrelsen nu tre konkrete sager om lukning af kraftværker. Formålet er at udskyde lukninger af hensyn til elforsyningssikkerheden. Initiativet ændrer ikke på Danmarks klimamål på længere sigt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022